
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της ΙΕ/5530/13.5.87 απόφασης του Υπουρ- 
■γού Εθνικής Οικονομίας, όπως τροποποιήθηκε, για την 
«Ανασύσταση και Ανασυγκρότηση της Κεντρικής Γνωμό'- 
δοτικής Επιτροπής του άρθρου 8 του Ν. 1262/82, όπως 
τροποποιήθηκε και ισχύει και καθορισμός της διαδικασίας 


λειτουργίας της»... 1 

Διαδικασία απευθείας απαλλαγής των μικρών παραγωγών 
από την εισφορά συνυπευθυνότητας στον τομέα των σιτη¬ 
ρών.. . ..... 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ/17843 (1) 

Τροποποίηση της ΙΕ/5530/13.5.87 απόφασης του Υπουργού 
Εθνικής Οικονομίας, όπως τροποποιήθηκε, για την «Ανασύ¬ 
σταση και Ανασυγκρότηση της Κεντρικής Γνωμοδοτικής Επι¬ 
τροπής του άρθρου 8 του Ν. 1262/82, όπως τροποποιήθηκε 
και ισχύει και καθορισμός της διαδικασίας λειτουργίας της». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «για την παροχή κινήτρων 
ενίσχυσης της Οικονομικής και Περιφερειακής Ανάπτυξης της 
χώρας και τροποποίηση συναφών/διατάξεων», όπως ισχύει και 
ειδικότερα τις διατάξεις των άρθρων 8 καί 25 αυτού. 

2. Τις διατάξεις του Π.Δ. 816/77 «περί οργανισμού του 
Υπουργείου Συντονισμού» και ειδικότερα το άρθρο 108 αυτού. 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

4. Την απόφαση ΔΙΟΝΟΣΕ/935/26.6.1987 του Πρωθυ¬ 

πουργού και του Υπουργού Εθνικής Οικονομίας «ανάθεση αρμο¬ 
διοτήτων στον Υφυπουργό Εθνικής Οικονομίας Θεόδωρο Κα- 
ρατζά». ^ 

5. Την απόφαση ΙΕ/5530/13.5.87 του Υπουργού Εθνικής 
Οικονομίας, όπως τροποποιήθηκε, για την «Ανασύσταση και 
Ανασυγκρότηση της Κεντρικής Γνωμοδοτικής Επιτροπής, που 
προβλέπεται από τις διατάξεις του Ν. 1262/82, όπως τροποποι¬ 
ήθηκε». 

6. Τις Α/21224/4.10.88 και Α/21225/4.10.88 αποφά¬ 
σεις του Υπουργού Εθνικής Οικονομίας. 


7. Τα από 1.11.1988 και 2.11.1988 Ιεΐεχ του ΟΕΕ. 

8. Τις υπηρεσιακές ανάγκες, αποφασίζουμε: 

Άρθρο 1 

1. Αντικαθιστούμε το άρθρο 1 της ΙΕ/8167/29.6.87 απόφα¬ 
σής μας, όπως τροποποιήθηκε μεταγενέστερα και ορίζουμε Πρόε¬ 
δρο και μέλη της Κεντρικής Γνωμοδοτικής Επιτροπής του άρ¬ 
θρου 8 του Ν. 1262/82, όπως τροποποιήθηκε, τους παρακάτω: 

1. ΛΥΚΟΥΡΓΟΣ ΣΑΚΕΛΛΑΡΗΣ, Γενικός Γραμματέας του 
Υπουργείου Εθνικής Οικονομίας, μέλος της Επιτροπής και Πρόε¬ 
δρος αυτής, με αναπληρωτή τον ΙΩΑΝΝΗ ΚΟΥΣΟΥΛΑΚΟ, Ει¬ 
δικό Γραμματέα του Υπουργείου Εθνικής Οικονομίας. 

2. ΚΩΣΤΟΥΛΑ ΑΝΑΣΤΑΣΙΟΥ, μόνιμη υπάλληλος του 
ΥΠΕΘΟ με βαθμό Α’ και Προϊσταμένη του Τομέα Αξιολόγησης 
και του Πρωτογενούς, Δευτερογενούς, Τριτογενούς Τομέα των 
Ιδιωτικών Επενδύσεων, ως τακτικό μέλος, με αναπληρωματικό 
μέλος τη ΒΙΚΤΩΡΙΑ ΝΤΑΪΛΙΑΝΗ, υπάλληλο του ΥΠΕΘΟ με 
βαθμό Α’. 

3. ΚΩΝΣΤΑΝΤΙΝΟΣ ΣΦΑΚΙΩΤΑΚΗΣ, μόνιμος υπάλληλος 
του ΥΠΕΘΟ με βαθμό Α’ και Προϊστάμενος της Δ/νσης Οικονο¬ 
μικού Ελέγχου και Εκταμίευσης των Ιδιωτικών Επενδύσεων, ως 
τακτικό μέλος, με αναπληρωματικό μέλος τον ΕΥΑΓΓΕΛΟ ΚΑ- 
ΛΟΓΙΑΝΝΗ, υπάλληλο του ΥΠΕΘΟ με βαθμό Α’. 

4. ΜΙΧΑΛΗΣ ΦΩΚΙΑΝΟΣ, εκπρόσωπος του Υπουργείου Γε- 
ωργίας (ΠΕΙ/Α’), ως τακτικό μέλος, με αναπληρωματικό μέλος 
το ΓΕΩΡΓΙΟ ΒΙΤΣΑΞΑΚΗ, υπάλληλο του ίδιου Υπουργείου 
(ΠΕΙ/Α’). 

5. ΓΕΩΡΓΙΟΣ ΓΟΥΜΠΟΥΡΟΣ, Σύμβουλος του ΥΒΕΤ, ως 
τακτικό μέλος, με αναπληρωματικό μέλος το ΓΙΑΝΝΗ ΜΠΕΗ, 
εκπρόσωπο του Υπουργείου Βιομηχανίας, Ενέργειας και Τεχνο¬ 
λογίας. 

6. ΣΠΥΡΙΔΩΝ ΣΤΕΦΑΝΑΤΟΣ, εκπρόσωπος της ΕΤΒΑ 
(Υποδ/ντής), ως τακτικό μέλος, με αναπληρωματικό μέλος τον 

ΠΑΝΑΓΙΩΤΗ ΓΙΑΝΝΟΠΟΥΛΟ, της ΕΤΒΑ. 

7. ΣΤΕΛΙΟΣ ΛΑΖΑΡΙΔΗΣ, εκπρόσωπος της ΑΤΕ (Τμημα- 
τάρχης), ως τακτικό μέλος, με αναπληρωματικό μέλος το ΣΕ¬ 
ΒΑΣΤΟ ΑΒΡΙΘΗ, Τμήματάρχη της ΑΤΕ. 

8. ΧΡΗΣΤΟΣ ΑΝΑΣΤΑΣΙΑΔΗΣ, εκπρόσωπος της Εθνικής 
Τράπεζας (Υποδ/ντής), ως τακτικό μέλος, με αναπληρωματικό 
μέλος το ΔΗΜΗΤΡΙΟ ΓΚΟΥΜΑ, της ίδιας Τράπεζας. 

9. ΚΩΝ/ΝΟΣ ΔΕΔΟΥΣΗΣ, εκπρόσωπος της Εμπορικής 
Τράπεζας της Ελλάδος (Δ/ντής), ως τακτικό μέλος, με αναπλη¬ 
ρωματικό μέλος τον ΙΩΑΝΝΗ ΚΟΥΛΗ, Δ/ντή της ίδιας Τράπε¬ 
ζας. 

10. ΕΥΣΤΡΑΤΙΟΣ ΚΡΑΛΛΗΣ, εκπρόσωπος της ΕΤΕΒΑ, 
ως τακτικό μέλος, με αναπληρωματικό μέλος το ΓΕΩΡΓΙΟ ΚΩ- 
ΤΣΟΡΙΔΗ. 

11. ΒΑΣΙΛΗΣ ΚΑΤΡΙΒΕΣΗΣ, ως τακτικό μέλος, με ανα¬ 
πληρωματικό μέλος τον ΑΝΤ. ΜΑΤΣΙΓΚΟ. 

12. ΧΑΡΗΣ ΠΑΠΑΜΑΡΓΑΡΗΣ, ως τακτικό μέλος, με ανα¬ 
πληρωματικό μέλος τον ΤΗΛΕΜΑΧΟ ΠΑΛΑΙΟΛΟΓΟ. 

13. ΝΙΚΟΛΑΟΣ ΤΣΟΜΠΛΕΚΤΣΟΓΛΟΪ, εκπρόσωπος του 
ΣΕΒ, με αναπληρωτή το ΧΑΡΗ ΚΥΡΙΑΖΗ, επίσης του ΣΕΒ. 

14. ΕΛΙΣΣΑΒΕΤ ΧΑΤΖΗΝΙΚΟΛΑΟΥ, εκπρόσωπος του 
ΕΟΤ, Προϊσταμένη των Επενδύσεων. 

15. ΧΑΡΗΣ ΑΛΑΜΑΝΟΣ, εκπρόσωπος του ΟΕΕ, με ανα¬ 
πληρωματικό μέλος το ΓΡΗΓΟΡΗ ΣΚΑΦΙΔΑ, του ίδιου Επιμε¬ 
λητηρίου. 

Άρθρο .2 

Κατά τα λοιπά ισχύουν οι διατάξεις της απόφασης ΙΕ/5530/ 
13.5.87 του Υπουργού Εθνικής Οικονομίας, όπως τροποποιή¬ 
θηκε. 

Άρθρο 3 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 3 Νοεμβρίου 1988 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΑΡΑΤΖΑΣ 


Αριθ. 290516. (2) 

Διαδικασία απευθείας απαλλαγής των μικρών παραγωγών από 

την εισφορά συνυπευθυνότητας στον τομέα των σιτηρών. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 
ΓΕΩΡΓΙΑΣ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «περί οργανώ- 
σεως των διοικητικών υπηρεσιών δια την εφαρμογήν της Συνθή¬ 
κης Προσχωρήσεως της Ελλάδος εις τας Ευρωπαϊκάς Κοινότη¬ 
τας και ρυθμίσεως συναφών θεσμικών και οργανωτικών θεμά¬ 
των» (ΦΕΚ 280/Α') και 

β) Του άρθρου 1 παρ. 1, 2 και 3 του Ν. 1338/1983 «εφαρ¬ 
μογή του κοινοτικού δικαίου» (ΦΕΚ 34/Α’), όπως τροποποιή¬ 
θηκε από το άρθρο 6 του Ν. 1440/1984 «συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευρωπαϊκής 
Κοινότητος Άνθρακος και Χάλυβος και του Οργανισμού Εφοδια¬ 
σμού ΈΥΡΑΤΟΜ» (ΦΕΚ 70/Α'). ·" . 

2. Την Α.9211/ΔΙΟΝΟΣΕ/3.12.1987 κοινή απόφαση του 
Πρωθυπουργού και του Υπουργού Εθνικής Οικονομίας «ανάθεση 
αρμοδιοτήτων στους Υφυπουργούς Εθνικής Οικονομίας» (ΦΕΚ 
702/Β - ). 

3. Την Υ.679/8.9.1988 απόφαση του Πρωθυπουργού «κα¬ 


θορισμός αρμοδιοτήτων του Αναπληρωτή Υπουργού Εσωτερι¬ 
κών», αποφασίζουμε: 

Άρθρο 1 

Σκοπός. 

Με την απόφαση αυτή καθορίζεται η διαδικασία της απευθείας 
απαλλαγής των μικρών παραγωγών από την εισφορά συνυπευ¬ 
θυνότητας στον τομέα των σιτηρών, σε εκτέλεση: 

α) -Των άρθρων 4 και 4β του Κανονισμού (ΕΟΚ) αριθ. 
2727/75 «περί κοινής οργανώσεως αγοράς στον τομέα των σι¬ 
τηρών» (ειδ. έκδοση Ε.003/τόμος 013 σελ. 158), όπως τροπο¬ 
ποιήθηκε από το άρθρο 1 του Κανονισμού (ΕΟΚ) αριθ. 1097/88 
του Συμβουλίου της 25ης Απριλίου 1988 (ΕΕ αρ. Ε.110/ 

29.4.1988 σελ. 7). 

β) Του Κανονισμού (ΕΟΚ) αριθ. 1432/88 της Επιτροπής της 
26ης ΜαΤου 1988 για λεπτομέρειες εφαρμογής της εισφοράς συ¬ 
νυπευθυνότητας στον τομέα των σιτηρών (ΕΕ αριθ. Έ,. 131/ 

27.5.1988 σελ. 37) και 

γ) Του Κανονισμού (ΕΟΚ) αριθ. 1530/88 της Επιτροπής της 
1ης Ιουνίου 1988 «για συντηρητικά μέτρα στα πλαίσια του καθε¬ 
στώτος εξαιρέσεως των μικρών παραγωγών από τη συνυπευθυ- 
νότητα στον τομέα των σιτηρών» (ΕΕ αριθ. Ε. 136/2.6.88 σελ. 
12 ). 

Άρθρο 2 

Δικαιολογητικά - Εξαιρέσεις - Κυρώσεις. 

1. Όλοι οι καλλιεργητές σιτηρών, οι οποίοι είναι αρχηγοί γε¬ 
ωργικών εκμεταλλεύσεων, υποχρεούνται να υποβάλουν στο Δήμο 
ή στην Κοινότητα της μόνιμης κατοικίας τους, σε προθεσμία που 
ορίζεται από τη Δ/νση Φυτών Μεγάλης Καλλιέργειας του 
Υπουργείου Γεωργίας, υπεύθυνη δήλωση του άρθρου 8 του Ν. 
1599/1986, Απου πρέπει να δηλώσουν κατ’ είδος και τοποθεσία 
όλες τις καλλιεργούμενες με σιτηρά εκτάσεις, τις εκτάσεις με τις 
λοιπές καλλιέργειες, καθώς και τη συνολική έκταση της εκμετάλ¬ 
λευσης, με εξαίρεση τους βοσκοτόπους. 

Οι καλλιεργούμενες με ρύζι εκτάσεις περιλαμβάνονται στις 
λοιπές καλλιέργειες. 

Στην ίδια ανωτέρω δήλωση μπορούν να δηλώνουν και τις μι¬ 
σθωμένες εκτάσεις που καλλιεργούν. 

2. Οι καλλιεργητές εκτάσεων, που κείνται εκτός του Δήμου ή 
της Κοινότητας της μόνιμης κατοικίας τους, υποχρεούνται επί¬ 
σης για τις εκτάσεις αυτές να υποβάλουν τη δήλωση του άρθρου 8 
του Ν. 1599/1986 με το περιεχόμενο της προηγούμενης παρα¬ 
γράφου του παρόντος άρθρου στο Δήμο ή την Κοινότητα στην πε¬ 
ριφέρεια των οποίων ανήκουν οι καλλιεργούμενες εκτάσεις τους. 

3. Η δήλωση ή οι δηλώσεις κατά περίπτωση των προηγούμε¬ 
νων παραγράφων του παρόντος άρθρου, υποβάλλονται σε έλεγχο 
για την αλήθεια και ακρίβεια του περιεχομένου τους στην Επι¬ 
τροπή του άρθρου 3 της παρούσας και βεβαιούται όπωςπροβλέ- 
πεται στο ίδιο άρθρο. 

4. Οι δηλώσεις της προηγούμενης παραγράφου 2 στη συνέ¬ 
χεια αποστέλλονται στο Δήμο ή την Κοινότητα της μόνιμης κα¬ 
τοικίας τους, το δυνατό συντομότερο με μέριμνα του Δήμου ή της 
Κοινότητας όπου λειτουρΥεί η Επιτροπή. 

5. Από την υποχρέωση να υποβάλουν τη δήλωση των παρα¬ 
γράφων 1 και 2 του παρόντος άρθρου απαλλάσσονται οι παραγω¬ 
γοί, οι οποίοι δεν διαθέτουν τα σιτηρά τους στην αγορά, αλλά κα¬ 
ταναλώνουν όλη την παραγωγή των σιτηρών τους μέσα στην 
εκμετάλλευσή τους. 

6. Οι καλλιεργητές σιτηρών που δεν υποβάλλουν τη δήλωση ή 

τις δηλώσεις κατά περίπτωση του παρόντος άρθρου, δεν δικαιού¬ 
νται της απευθείας απαλλαγής, σύμφωνα με τις διατάξεις της πα¬ 
ρούσας απόφασης. 

Άρθρο 3 

Επιτροπή ελέγχου δηλώσεων. 

1. Με απόφαση .του οικείου Νομάρχη συγκροτείται τριμελής 
Επιτροπή σε κάθε Δήμο και Κοινότητα του Νομού που αποτελεί- 
ται από: 

α) Έναν εκπρόσωπο του Δήμου ή της Κοινότητας, ως Πρόε¬ 
δρο. 

β) Έναν εκπρόσωπο των τοπικών συνεταιριστικών οργανώ¬ 
σεων ή αγροτικών συλλόγων, ως μέλος και 

γ) Τον αγροφύλακα της περιοχής ευθύνης του, ως μέλος. 

Γραμματέας της Επιτροπής ορίζεται ο Γραμματέας του Δήμου 
ή της Κοινότητας. 

Οι εκπρόσωποι των προηγούμενων περιπτώσεων (α) και (β) 
της παρούσας παραγράφου προτείνονται από τους φορείς τους 
μέσα σε προθεσμία πέντε ημερών από την πρόσκληση του Νο¬ 
μάρχη, διαφορετικά αυτοί ορίζονται από το Νομάρχη. 

2. Έργο της Επιτροπής της προηγούμενης παραγράφου είναι 
ο έλεγχος της αλήθειας και ακρίβειας όλων των δηλώσεων του 
άρθρου 2 της παρούσας με επιτόπιους ελέγχους ή με την απαί¬ 
τηση κατάθεσης οποιουδήποτε άλλου επίσημου αποδεικτικού 
στοιχείου κατά την κρίση της. 

Η Επιτροπή ελέγχει επίσης την αλήθεια και ακρίβεια των βε¬ 
βαιώσεων Απαλλαγής του Παραρτήματος Β' της παρούσας που 
συντάσσει ο μικρός παραγωγός με βάση τη Συγκεντρωτική Κα¬ 
τάσταση του Παραρτήματος Α' της παρούσας. 

Μετά τον έλεγχο η Επιτροπή βεβαιώνει στην ίδια τη δήλωση 
του άρθρου 2 της παρούσας, το αληθές αυτής ή τα διαπιστωθέντα 
από αυτή αληθή στοιχεία και διαβιβάζει αμέσως τις δηλώσεις 
στον οικείο Δήμο ή Κοινότητα. Ο Δήμος ή η Κοινότητα τηρεί σχε¬ 
τικό φάκελο με τις δηλώσεις των κατοίκων της. Τις δηλώσεις 
των κατοίκων άλλων Δήμων ή Κοινοτήτων τις αποστέλλει στους 
οικείους Δήμους ή Κοινότητες. 

Η Επιτροπή βεβαιώνει επίσης τη Συγκεντρωτική Κατάσταση 
του Παραρτήματος Α' της παρούσας απόφασης. Το περιεχόμενο 
της βεβαίωσης των δηλώσεων του άρθρου 2 και της Συγκεντρω¬ 
τικής Κατάστασης του Παραρτήματος Α' της παρούσας πρέπει 
να ταυτίζεται. 

Άρθρο 4 

Δειγματοληπτικοί έλεγχοι. 

Οι περιφερειακές Διευθύνσεις Γεωργίας του Υπουργείου Γεωρ¬ 
γίας διενεργούν δειγματοληπτικούς ελέγχους, σε ποσοστό .5% 
τουλάχιστον, στις δηλώσεις κάθε Δήμου και Κοινότητας της οι¬ 
κείας περιφέρειάς τους, που έχουν βεβαιωθεί από την Επιτροπή 
του άρθρου 3 της παρούσας και τις βεβαιώνουν κατά τον ίδιο 
τρόπο. Επίσης βεβαιώνουν τις Συγκεντρωτικές Καταστάσεις του 
Παραρτήματος Α' της παρούσας, όπως προβλέπεται σε αυτό. 

Άρθρο 5 

Μέση στρεμματική απόδοση (Μ.Σ.Α.). 

Οι Διευθύνσεις Γεωργίας του Υπουργείου Γεωργίας με αποφά¬ 
σεις τους καθορίζουν τη μέση στρεμματική απόδοση (Μ.Σ.Α.) 


κατά περιοχές κάθε Δήμου και Κοινότητας, για κάθε σιτηρό που 
υπόκειται σε εισφορά συνυπευθυνότητας. 

Άρθρο 6 

Συγκεντρωτικές Καταστάσεις εκτάσεων και παραγωγής σιτη¬ 
ρών. 

Ενστάσεις - Καταγγελίες. 

1. Κάθε Δήμος ή Κοινότητα συμπληρώνει Συγκεντρωτική 
Κατάσταση σε τρία αντίτυπα σύμφωνα με το Παράρτημα Α' της 
παρούσας απόφασης και τα αποστέλλει αμέσως στην οικεία Δ/ 
νση Γεωργίας. 

2. Η Δ/νση Γεωργίας συμπληρώνει τη Συγκεντρωτική αυτή 
Κατάσταση όπως προβλέπεται στο Παράρτημα Α' της παρούσας 
και το ένα από τα τρία αντίτυπα κρατεί στην υπηρεσία της, τα δε 
άλλα δύο επιστρέφει στο Δήμο ή την Κοινότητα. 

3. Ο Δήμος ή η Κοινότητα αυθημερόν με τη λήψη της Συγκε¬ 
ντρωτικής Κατάστασης την αναρτά στο Δημοτικό ή Κοινοτικό 
Κατάστημα και σε εμφανές σημείο. 

4. Κάθε παραγωγός σιτηρών ή τρίτος δικαιούται να καταθέτει 
ένσταση ή καταγγελία στο Δήμο ή την Κοινότητα, κατά των ανα- 
φερομένων στην κατάσταση, μέσα σε αποκλειστική προθεσμία 
δέκα (10) ημερών, από την ημέρα της ανάρτησης. 

5. Οι τυχόν ενστάσεις και καταγγελίες κρίνονται τελεσίδικα 
από τον οικείο Νομάρχη με μέριμνα της Δ/νσης Γεωργίας με 
απόφασή του που γνωστοποιείται στη Δ/νση Γεωργίας και στο 
Δήμο ή Κοινότητα και καταχωρείται στη Συγκεντρωτική Κατά¬ 
σταση. 

6. Τα έντυπα του Παραρτήματος Α’ διατίθενται στο Δήμο ή 
την Κοινότητα από τη Δ/νση Γεωργίας. 

Άρθρο 7 

Βεβαιώσεις απαλλαγής - Απώλεια - Κυρώσεις. 

1. Κάθε μικρός παραγωγός, που ορίζεται ως ο αρχηγός γεωρ¬ 
γικής εκμετάλλευσης που αξιοποιεί γεωργική γη μέχρι 200 
στρέμματα με εξαίρεση τους βοσκοτόπους, δικαιούται βεβαίωση 
Απαλλαγής, σύμφωνα με το Παράρτημα Β' της παρούσας, με μέ¬ 
ριμνα του Δήμου ή της Κοινότητας. 

Η απαλλασσόμενη ποσότητα είναι μέχρι 25 τόνους. 

2. Οι βεβαιώσεις Απαλλαγής χορηγούνται μια φορά μόνο για 
κάθε παραγωγό από το Δήμο ή την Κοινότητα και δεν αντικαθί¬ 
στανται. 

3. Σε περίπτωση απώλειας χρησιμοποιημένης ή αχρησιμοποί- 
ητης βεβαίωσης απαλλαγής, κάθε μικρός παραγωγός υποχρεού- 
ται να το δηλώσει υπεύθυνα, σύμφωνα με το άρθρο 8 του Ν. 
1599/1986 στο Δήμο ή την Κοινότητα της μόνιμης κατοικίας 
του, μέσα σε προθεσμία δέκα (10) ημερών από την απώλεια. 

4. Εάν η απώλεια της βεβαίωσης απαλλαγής δεν δηλωθεί 
σύμφωνα με την προηγούμενη παράγραφο 3 της παρούσας, ο μι¬ 
κρός παραγωγός δεν δικαιούται την απευθείας απαλλαγή από 
την εισφορά συνυπευθυνότητας κατά την αμέσως επόμενη εμπο¬ 
ρική περίοδο, ύστερα από σχετική απόφαση του Δ/ντή Γεωργίας. 

5. Κάθε αγοραστής αναγράφει στη δεύτερη σελίδα της βεβαί¬ 
ωσης Απαλλαγής .του μικρού παραγωγού, την εμπορική επωνυ¬ 
μία και το νόμιμο εκπρόσωπό της, την έδρα της με ακριβή διεύ¬ 
θυνσή της, την ποσότητα που αγόρασε καθώς και τον αριθμό του 
τιμολογίου και την ημερομηνία έκδοσής του, με ευθύνη του για 
την αλήθεια των στοιχείων αυτών, και θέτει την υπογραφή του." 

Δύο επικυρωμένα από τον αρμόδιο Δήμο ή Κοινότητα αντί¬ 
γραφα και των δύο όψεων αυτής της βεβαίωσης προσαρτά στο 
αντίγραφο του τιμολογίου που κρατά ο ίδιος, φυλάσσει δε τα δι- 
καιολογητικά αυτά για περίοδο (10) ετών. 

6. Η αναγραφή των στοιχείων στη βεβαίωση Απαλλαγής πρέ- 

πει να είναι ευανάγνωστη και απαγορεύονται οι διαγραφές, οι πα- 
ρεγγραφές, τα ξέσματα ή άλλα τέτοια εξωτερικά ελαττώματα 
πάνω σε αυτό, με ακυρότητα του δικαιολογητικού αυτού. Μια 
αναγραφή με το πιο πάνω ελάττωμα μπορεί να ακυρωθεί και από 
τα δύο συμβαλλόμενα μέρη στο πρωτότυπο και στα δύο αντί¬ 
γραφα, που πρέπει να φέρουν και τις υπογραφές τους. 

6α. Ο Δήμος ή η Κοινότητα συμπληρώνει και/ή αντικαθιστά 
αμέσως στο ορθό με μονογραφή και σφράγιση τις τυχόν ελλείψεις 
και/ή σφάλματα βεβαιώσεων απαλλαγής και μεριμνά για την 
αντικατάσταση όλων των τυχόν αντιγράφων των ελλιπών και/ή 
εσφαλμένων αυτών βεβαιώσεων που τυχόν υπάρχουν στα χέρια 
του αγοραστή. 

7. Κάθε μικρός παραγωγός πρέπει να φέρει μαζί του τη βεβαί¬ 
ωση απαλλαγής όταν πραγματοποιεί πώληση των σιτηρών που 
παρήγαγε και υπόκεινται σε εισφορά συνυπευθυνότητας. 

8. Όταν οι συναλλαγές με απαλλαγή του μικρού παραγωγού 
δεν μπορούν πλέον να καταχωρηθούν στη δεύτερη σελίδα βεβαί¬ 
ωσης απαλλαγής, λόγω έλλειψης χώρου, ο μικρός παραγωγός 
μπορεί να επιστρέψει στο Δήμο ή την Κοινότητα της μόνιμης κα¬ 
τοικίας του τη βεβαίωση απαλλαγής του και να ζητήσει την έκ¬ 
δοση συμπληρωματικής βεβαίωσης απαλλαγής του για την υπο- 
λειπόμενη ποσότητα σιτηρών με απαλλαγή. 

Ο Δήμος ή η Κοινότητα βεβαιώνει στην αρχική βεβαίωση 
απαλλαγής του τυχόν έκδοση συμπληρωματικής. 

9. Ο μικρός παραγωγός που χρησιμοποιεί βεβαίωση απαλλα¬ 
γής που δεν είναι γνήσια, δεν δικαιούται βεβαίωση απαλλαγής 
του από την εισφορά συνυπευθυνότητας τις τρεις επόμενες εμπο¬ 
ρικές περιόδους ισχύος της εισφοράς συνυπευθυνότητας. 

10. Πωλήσεις σιτηρών που πραγματοποιούνται από παραγω¬ 
γούς χωρίς τη βεβαίωση απαλλαγής της παρούσας απόφασης 
υπόκεινται σε εισφορά συνυπευθυνότητας. 

10α. Οι παραγωγοί κάτοχοι, παρά τις διατάξεις της παρού¬ 
σας, βεβαιώσεων απαλλαγής, οφείλουν να παραδώσουν αυτές 
στην οικεία Δ/νση Γεωργίας του Υπουργείου Γεωργίας μόλις 
κληθούν γι’ αυτό, μέσα στην προθεσμία που ορίζει η πιο πάνω 
Υπηρεσία και ακολουθείται η διαδικασία της παρούσας απόφα¬ 
σης. Στους μη συμμορφούμενους προς την υποχρέωσή τους αυτή, 
διενεργείται έλεγχος ή και αυτοψία στις καλλιεργηθείσες εκτάσεις 
τους από την Επιτροπή και καταλογίζεται η τυχόν αντιστοιχούσα 
εισφορά συνυπευθυνότητας, επιβάλλεται δε και πρόστιμο μέχρι 
ποσοστό 50% της οφειλόμενης εισφοράς, με εξαίρεση μόνο την 
ανώτερη βία. Το πρόστιμο βεβαιώνεται και εισπράττεται σύμ¬ 
φωνα με τις διατάξεις της υπουργικής απόφασης αριθ. 167786/ 
1988 «Διαδικασία εφαρμογής της εισφοράς συνυπευθυνότητας 
στον τομέα των σιτηρών» (ΦΕΚ 560 Β και Διορθωτικό ΦΕΚ 
615 Β'). 

11. Η παραλαβή από το μικρό παραγωγό της βεβαίωσης 
απαλλαγής σημειώνεται στη Συγκεντρωτική Κατάσταση της πα¬ 
ρούσας με υπογραφή του. 

12. Οι Δ/νσεις Γεωργίας του Υπουργείου Γεωργίας εφοδιά¬ 
ζουν τους Δήμους και τις Κοινότητες με τα έντυπα των βεβαιώ¬ 
σεων απαλλαγής των μικρών παραγωγών σιτηρών με βάση τη 
Συγκεντρωτική Κατάσταση του παραρτήματος Β της παρού¬ 
σας. 

Άρθρο 8 

Ενδείξεις τιμολογίων για τυχόν παρακράτηση 
ή όχι εισφοράς συνυπευθυνότητας. 

1. Ο αγοραστής σιτηρών από το μικρό παραγωγό - κάτοχο 
της βεβαίωσης απαλλαγής της παρούσας απόφασης υποχρεούται 
να προσαρτά για κάθε συναλλαγή δύο επικυρωμένα αντίγραφα 
και των δύο όψεων της βεβαίωσης Απαλλαγής στο αντίγραφο 


του τιμολογίου - στελέχους που φυλάσσει ο ίδιος, προκειμένου να 
δικαιολογήσει την απαλλαγή από την εισφορά συνυπευθυνότη¬ 
τας. Το περιεχόμενο του πρωτοτύπου, των δύο αντιγράφων και 
του αντίστοιχου τιμολογίου πρέπει να είναι ταυτόσημο, διαφορε¬ 
τικά ο αγοραστής δεν δικαιούται της παραπάνω απαλλαγής. 

2. Στα τιμολόγια και τα αντίγραφα αυτών πρέπει οπωσδήποτε" 
να αναγράφεται η ένδειξη αν παρακρατήθηκε ή όχι εισφορά συνυ¬ 
πευθυνότητας και, στην περίπτωση που παρακρατήθηκε η ει¬ 
σφορά, πρέπει οπωσδήποτε να αναγράφεται η ποσότητα σιτηρών 
που υπόκειται σε εισφορά συνυπευθυνότητας σε χιλιόγραμμα, η 
εισφορά ανά χιλιόγραμμο σιτηρού και το συνολικό ποσό της ει¬ 
σφοράς που παρακρατήθηκε. Η ΑΤΕ δεν εξοφλεί τιμολόγια στα 
χέρια παραγωγών σιτηρών που δεν φέρουν την παραπάνω έν¬ 
δειξη, μέχρι να συμπληρωθούν. 

Άρθρο 9 

Επιστροφή βεβαιώσεων απαλλαγής μικρών παραγωγών. 

1. Κάθε μικρός παραγωγός που έχει πωλήσει όλη την απαλ¬ 
λασσόμενη ποσότητα, υποχρεούται να επιστρέψει τη βεβαίωση 
απαλλαγής του στο Δήμο ή την Κοινότητα μόνιμης κατοικίας του 
το βραδύτερο μέσα σε δέκα (10) ημέρες από την τελευταία συναλ¬ 
λαγή του με απαλλαγή, ο δε Δήμος ή η Κοινότητα εκδίδει βεβαί¬ 
ωση επιστροφής της. 

2. Ο μικρός παραγωγός που δεν χρησιμοποίησε τη βεβαίωση 
απαλλαγής του υποχρεούται να την επιστρέψει στο Δήμο ή την 
Κοινότητα της μόνιμης κατοικίας του μέχρι 10.6.1989 το βρα¬ 
δύτερο με την υποχρέωση να εκδόσει ο Δήμος ή η Κοινότητα βε¬ 
βαίωση επιστροφής της. 

Άρθρο 10 

Αποστολή βεβαιώσεων απαλλαγής και 
Υπεύθυνων Δηλώσεων στη Δ/νση Γεωργίας- 
Έλεγχοι βεβαιώσεων. 

1. Οι Δήμοι και οι Κοινότητες αποστέλλουν στην οικεία Δ/νση 
Γεωργίας του Υπουργείου Γεωργίας τις Υπεύθυνες Δηλώσεις μέ¬ 
χρι 30 Ιουνίου το βραδύτερο και κάθε μήνα τις βεβαιώσεις απαλ¬ 
λαγής που έχουν επιστραφεί και τις τυχόν Υπεύθυνες Δηλώσεις 
για απώλεια αυτών ή συμπληρωματικές βεβαιώσεις. 

2. Η Δ/νση Γεωργίας ελέγχει τις βεβαιώσεις απαλλαγής και 
εφόσον προκύψει παράβαση των διατάξεων της παρούσας επι¬ 
βάλλονται οι κυρώσεις του άρθρου 7 παρ. 4 και 10. 

Άρθρο 11 

Η εισφορά συνυπευθυνότητας στο 
πολλαπλασιαστικό υλικό των σιτηρών. 

1. Δικαιούχοι απευθείας απαλλαγής είναι και οι σποροπαρα¬ 
γωγοί που πληρούν τις προϋποθέσεις των παρ. 1 και 7 του άρ¬ 
θρου 7 της παρούσας. 

2. Προκειμένου για σπόρους σιτηρών για σπορά, η εισφορά συ¬ 
νυπευθυνότητας υπολογίζεται πάνω στην ποσότητα που προκύ¬ 
πτει από την εξαγοραζόμενη ποσότητα σπόρου, μετά από την 
εφαρμογή των εξής συντελεστών σύμφωνα με το άρθρο 9 του 
Καν. (ΕΟΚ) αριθ. 1432/88: 

α; Σκληρό σιτάρι: 20%. 

β. Μαλακό σιτάρι: 28%. 

γ. Κριθάρι: 28%. 

δ. Βρώμη: 30%. 

ε. Καλαμπόκι: 25%. 

στ. Τριτικάλε: 28%. 

3. Κατ’ εξαίρεση ο Προϊστάμενος του οικείου Κέντρου Ελέγ¬ 
χου και Πιστοποίησης Πολλαπλασιαστικού Υλικού (ΚΕΠΠΥ) 

μπορεί να επικυρώνει τα αντίγραφα των βεβαιώσεων απαλλα¬ 
γής, αντί της οικείας Δημοτικής ή Κοινοτικής Αρχής. 

4. Επίσης κατ’ εξαίρεση, αν ένας σποροπαραγωγός δεν έχει 
συμπεριλάβει στην αρχική υπεύθυνη Δήλωσή του τις σποροπαρα- 
γωγικές εκτάσεις του, πρέπει να υποβάλει υπεύθυνη δήλωση του 
Ν. 1599/1986 στο Δήμο ή Κοινότητα της μόνιμης κατοικίας 
του στην οποία να δηλώνει ότι στη δήλωσή του αυτή δεν είχε συ- 
μπεριλάβει τις σποροπαραγωγικές εκτάσεις του. 

Η νέα δήλωση πρέπει να συνοδεύεται από αντίγραφο της σύμ¬ 
βασης πολλαπλασιασμού επικυρωμένο από τον Προϊστάμενο του 
οικείου ΚΕΠΠΐ, όπου πρέπει να βεβαιώνεται η αναμενόμενη πα¬ 
ραγωγή από τις εκτάσεις αυτές, σύμφωνα με τις Μ.Σ.Α. του άρ¬ 


θρου 5 της παρούσας. Επίσης πρέπει να συνοδεύεται και από τυ¬ 
χόν αχρησιμοποίητη βεβαίωση απαλλαγής-του. 

Στην περίπτωση αυτή ο Δήμος ή η Κοινότητα ακυρώνει την 
αρχική βεβαίωση απαλλαγής και χορηγεί νέα βεβαίωση όπου 
στην απαλλασσόμενη ποσότητα πρέπει να συμπεριλαμβάνεται και 
η ποσότητα των σπόρων για σπορά με την επιφύλαξη της τήρη¬ 
σης της παραγράφου 1 του άρθρου 7 της παρούσας. 

Άρθρο 12 

Κατωτέρω παρατίθενται τα παραρτήματα Α και Β που αποτε¬ 
λούν αναπόσπαστο μέρος της παρούσας και έχουν ως εξής: 


ΠΑΡΑΡΤΗΜΑ Α 

Κοινότητα ή Δήμος Νομός ΣΥΓΚΕΝΤΡΩΤΙΚΗ ΚΑΤΑΣΤΑΣΗ Εμπορική περίοδος: 


α/α 

Ονομ/μο & 
Πατρώνυμο 

Σιτάρι 

μαλακό 

Σιτάρι 

σκληρό 

Κριθάρι 

Καλαμπόκι 

Λοιπά 

Σιτηρά 

Λοιπές 

καλ/γειες 

στρ. 

Συνολική 

Αξιοποιού- 

μενη 

Γεωργική 
γη στρ. 

Συνολική 

παραγωγή 

Σιτηρών 

τόνοι 

Υπογραφή 

(παρελήφθη 

Βεβαίωση 

απαλλαγής) 

Έκτασ. 

παραγ. 

Έκταο. 

παραγ. 

Έκταο. 

Β 

Έκταο. 

Παραγ. 

Έκτασ. 

Παραγ. 

1 

2 

3 

α 

5 

6 

α 

8 


10 

11 

12 

13 

14 

15 

16 














(3+5+7+9 
+ 11 + 13) 

(4+6+8 

+10+12) 



Σύνολο 

-1 
















Βεβαιώνεται για την ακρίβεια των εκτάσεων κάθε παραγωγού 
ύστερα από έλεγχο 

Τόπος - Ημερομηνία 
Η Τριμελής Επιτροπή Ελέχου 

Ελέγχθηκε δειγματοληπτικά και υπολογίσθηκε η παρα- 
γωγή 

Τόπος - Ημερομηνία 
Ο Γεωπόνος 
ΘΕΩΡΗΘΗΚΕ 
ΤΟΠΟΣ-ΗΜΕΡΟΜΗΝΙΑ 
Ο Δ/ντής Γεωργίας 

ΟΔΗΓΙΕΣ 

α. Συμπληρώνονται από το Δήμο ή Κοινότητα οι στήλες 1, 2, 
3, 5, 7, 9, 11, 13, 14, 16. 

β. Η Δ/νση Γεωργίας συμπληρώνει τις στήλες 4, 6, 8, 10, 
12, 15. 

Στη στήλη 15ο ελεγκτής γεωπόνος μπορεί να μην σημειώνει, 
την παραγωγή σιτηρών των μεγάλων παραγωγών, οπωσδήποτε 
όμως πρέπει να διαγράψει τη σειρά που καταλαμβάνει το όνομά 
του. 

γ. Οι Δ/νσεις Γεωργίας και οι Δήμοι ή Κοινότητες μετά από 
Νομαρχιακή Απόφαση που τροποποιεί στοιχεία των Συγκεντρω¬ 
τικών Καταστάσεων ύστερα από ενστάσεις ή καταγγελίες δια¬ 
γράφουν με μελάνη ερυθρού χρώματος τα πρώτα στοιχεία και 
καταγράφουν με μπλε τα νέα, αφού σημειώσουν τον αριθ. της Νο¬ 
μαρχιακής Απόφασης πλάι στη διόρθωση. 


ΠΑΡΑΡΤΗΜΑ Β 

ΔΕΝ ΑΝΤΙΚΑΘΙΣΤΑΤΑΙ - ΕΠΙΣΤΡΕΦΕΤΑΙ - ΑΝΗΚΕΙ 
ΣΤΟΝ ΠΑΡΑΓΩΓΟ 

Νομός: ΕΜΠ. ΠΕΡΙΟΔΟΣ 

Δήμος ή Κοινότητα 

ΒΕΒΑΙΩΣΗ ΑΠΑΛΛΑΓΗΣ 
» 

Βεβαιώνεται ότι ο μικρός παραγωγός 
(ονοματεπώνυμο): 

(πατρώνυμο): 

απαλλάσσεται από την εισφορά συνυπευθυνότητας για διάθεση 
στην αγορά ποσότητας σιτηρών μέχρι 
(αριθμητικά και ολογράφως) 

Τόπος - Ημερομηνία 
Η Τριμελής Επιτροπή Ελέγχου 

1 ) 

2 ) 

3) 

Βεβαίωση Δημοτικής ή 
Κοινοτικής Αρχής 
Τόπος - Ημερομηνία 
Υπογραφή 
Σφραγίδα 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΟΔΗΓΙΕΣ ΓΙΑ ΤΟΝ ΑΓΟΡΑΣΤΗ 

1) Ο αγοραστής συμπληρώνει ενυπόγραφα στην πίσω σελίδα 
τα στοιχεία του δηλαδή: 
α. Επωνυμία 
β. Δ/νση της έδρας του 
γ. Ποσότητα σε κιλά που αγόρασε 
δ. Αριθμό και ημερομηνία τιμολογίου. 

2. Αφού συμπληρώσει τα στοιχεία της παρ. 1, προσαρτά δύο 
(2) επικυρωμένα αντίγραφα και των δύο σελίδων της βεβαίωσης 
απαλλαγής στο στέλεχος του τιμολογίου που κρατά ο ίδιος. Η 
επικύρωση γίνεται από τη Δημοτική ή Κοινοτική αρχή που εξέ- 
δοσε τη βεβαίωση αυτή. 

Ονοματεπώνυμο - πατρώνυμο 

μικρού παραγωγού (ολογράφως και αριθμητικά) 

απαλλασσόμενη ποσότητα: 

Σφραγίδα - Υπογραφή 
Προέδρου ή Δημάρχου ή 
νόμιμου εκπροσώπου 
του. 

Άρθρο 13 

Χρόνος χορήγησης Δελτίων απαλλαγής. 

Τα Δελτία απαλλαγής χορηγούνται στους μικρούς παραγω¬ 


γούς οπωσδήποτε πριν αυτοί διαθέσουν στην αγορά την παρα¬ 
γωγή των σιτηρών τους που υπόκεινται σε εισφορά συνυπευθυνό- 
τητας. 

Άρθρο 14 

Με αποφάσεις του Υπουργού Γεωργίας, ρυθμίζονται λεπτομέ- ' 
ρειες εφαρμογής της παρούσας απόφασης. 

Άρθρο 15 

Η παρούσα απόφαση αρχίζει να ισχύει από 5 Ιουνίου 1988,. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Οκτωβρίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΕΣΩΤΕΡΙΚΩΝ ΕΘΝ. ΟΙΚΟΝΟΜΙΑΣ 

ΓΙΑΝΝΗΣ ΣΚΟΥΛΑΡΙΚΗΣ ΓΙΑΝΝΟΣ ΠΑΠΑΝΤΩΝΙΟΥ 

ΓΕΩΡΓΙΑΣ ' ΔΗΜΟΣΙΑΣ ΤΑΞΗΣ 

ΓΙΑΝΝΗΣ ΠΟΤΤΑΚΗΣ ΑΝΑΣΤΑΣΙΟΣ ΣΕΧΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







